hu hu hu hu hu hu hu hu hu hu hu hu hu hu hu hu hu hu hu hu hu hu hu hu ru hu hu nds hu tr cs en hu hu hu en hu hu hu hu hu hu hu hu hu en en hu hu hu hu hu hu hu hu hu hu hu hu en en hu en hu hu fr hu de fr hu de nl hu de nl hu de nl hu es hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu en en sv fr de de fr fr fr sv en fr en ja fr en en hu hu
Békéscsabai Petőfi Utcai Általános Iskola
Szívesen fogadjuk az 1%-os felajánlásaikat iskolánk alapítványa számára!
A Petőfi Utcai Általános Iskoláért Alapítvány
Nevezés a Bolyai anyanyelvi csapatversenyre
Zenei világnap - okt. 1. - zenetörténeti kiállítás, reggeli muzsika az iskolarádióban
Megemlékezés az aradi vértanúk kivégzéséről
Városi rendezvény: részvétel az aradi vértanúk napja alkalmából rendezett városi ünnepségen
Petőfi Utcai Általános Iskola
Ma délelőtt Fülöp Csaba, iskolánk önkormányzati képviselője ajándék csomagokat adott át iskolánk néhány tanulójának, és békés ünnepeket, boldog új évet kívánt valamennyiünknek. Köszönjük!
Bolyai Anyanyelvi Csapatverseny körzeti forduló 2021
A Bolyai Anyanyelvi Csapatverseny körzeti fordulóján iskolánk három csapata eredményesen szerepelt.
Gratulálunk a tanulóknak és a felkészítő pedagógusoknak!
- 2. helyezés:5.c Baukó Máté, Szalma Bence, Vaszkó Benedek, Zsóri Boróka Felk.: Egriné Szarvas Edit
- 5. helyezés: 6.a Enyedi Lara, Fekete Adrienn, Váróczy Lilla Felk.: Egriné Szarvas Edit
- 5. helyezés: 7.a Bányai Bence, Erdész Bence, Sánta Máté, Vakarcs Mátás Felk.: Bordásné Mundrucz Csilla
Kerékpáros (Petőfi) Iskola Kupa 2021.12.10.
72 fő 5. évfolyamos tanulónak rendeztünk kerékpáros közlekedési napot az iskolában. Mindhárom osztály versenynek beillő közlekedési játékon vett részt, melyben egy akadálypályát kellett teljesíteniük a tornateremben és egy kresz tesztlapot kellett kitölteniük a technika teremben. Az ötletgazda az iskolarendőr Bánszki Hajnalka volt, aki gondoskodott a tanulók jutalmazásáról is. Segítő volt még Baku Zoltán és Barta Gábor.
1-1 tanóra áll rendelkezésükre és a legjobb eredményt elért tanulókat az ötödik órában, újra megversenyeztettük, kicsit nehezítve mind a feladatlapon, mind a gyakorlati feladaton.
A- fiú kategória: 1. Bánfi Attila 5.a, 2. Palotai Ármin 5.c, 3. Nyéki Benett 5.a
A- lány kategóriában: 1. Kertész Berta 5.c, 2. Krizsán Anna 5.a, 3. Szkaliczki Nóra 5.c
Különdíjat kapott: Miklós Viktor 5.a, Bánszky Regina 5.b , Vizsnyiczai Sztella 5.c
A lebonyolításba segítkeztek a Kresz szakkörösök közül: Takács Levente 6.a, Papp Dóra 6.b, Pitti Tímea 6.b, Szlovák Jázmin 6.b, Tóth Vivien 6.b
Hétfőn iskolánkba is megérkezett a Mikulás, aki nem csak az alsó évfolyamot, de a felsősöket is meglátogatta. Sok dolga volt neki, hiszen minden gyermek igyekezett az elmúlt évben is a legjobb lenni. A krampuszok és a rénszarvasok nagy segítségére voltak az ajándékok kiosztásában. Persze a krampuszkák rosszalkodtak is. Kijavították a táblán lévő matematikai feladatok eredményeit, áthúzták a már felírt házi feladatokat, elcsenték a gyerekek felszereléseit. De most mindent elnéztünk nekik. Az alsó évfolyamon dallal, verssel kedveskedtek a Mikulásnak. Voltak, akik rajzoltak is, és bár félve, de annál nagyobb szeretettel adták át az ajándékot neki. A bátrabbak nagy öleléssel üdvözölték a nagyszakállút, és bizony kérdéseikre is választ vártak tőle, miszerint: „Tényleg tűzálló a ruhád?” vagy „Rudolf orra valóban világít?” Természetesen a mikulás tudta a választ.  Búcsúzóul a Mikulás megtanította a gyerekeknek a jelszavát, miszerint „Jobb adni, mint kapni!”  Jövőre várunk vissza, kedves Mikulás!
Bátrak Ligája területi döntő 2021
Pénteken (december 3-án) rendezte meg a Honvédelmi Sportszövetség Szarvason a Bátrak Ligája területi döntőjét. Iskolánk csapata 14 órától küzdött a pályán az elemekkel, a jó időeredmények reményében. Az idén is (ahogy tavaly) egyszerre csak egy iskola tanulói versengtek a pályákon, ahol az idő volt az ellenfél. Szinte minden versenyszámban az időt mérték (akadálypálya, mátrix, erőnléti feladatok, járműmodell vezetés, stb.), a célba lövéseknél a találatok száma volt a mérvadó (lézeres lövészet, íjászat). A felkészítések során sikerült a legrátermettebb tanulókat kiválasztani, így sikerült a csapatnak a képzeletbeli dobogó legmagasabb fokára állni. (ez már a harmadik győzelmünk, amióta megrendezik ezt a versenyformát) Reméljük, hogy az idén a járványügyi korlátozások lehetővé teszik majd az országos megmérettetést is. (Felkészítő: Barta Gábor, Sas Dániel)
EMMI határozat a köznevelési intézménybe való belépésről
​Képek megtekinthetőek a galériában vagy IDE kattintva.
Iskolánk szorgalmas makkgyűjtői jutalom kitűzőt kaptak ma Ulbert Zoltántól, a 60 ezer fa közhasznú egyesület vezetőjétől, aki megköszönte mindenkinek a lelkes gyűjtő munkát. A több mint 200 kg makkal egy hektárnyi erdő létrejöttét segítették diakjaink.
A legtöbb egyéni gyűjtő Illés Petra 8.c egyedi makkból készült ékszert kapott.
Az osztályok közötti versenyt a 8.c osztály nyerte.
Hársfa csemetéket ültettek ma az ötodikes osztályok az iskola udvarán. A 60 ezer fa egyesülettől kaptuk a fákat, es segitségükkel es az osztályfőnökök közreműködésével végleges helyet kaptak a kis fák. Az osztályok vállaltak védenceik gondozását négy éven keresztül. Az első osztályosok pedig elvetették saját gyűjtésű makkjaikat, hogy néhány év múlva ötodikesként, már facsemeteként ültethessek el azokat.
Képek megtekinthetőek a galériában vagy IDE kattintva.
©2022 Békéscsabai Petőfi Utcai Általános Iskola. Minden jog fenntartva.